google/wiki40b huggingface dataset:
ऋग्वेदादिभाष्यभूमिका

ऋग्वेदादिभाष्यभूमिका महर्षि दयानन्द सरस्वती द्वारा प्रणीत ग्रन्थ है। महर्षि ने वेद और वेदार्थ के प्रति अपने मन्तव्य को स्पष्टरूप से प्रतिपादित करने के लिये इस ग्रन्थ का का प्रणयन किया है। महर्षि ने सत्यार्थ-प्रकाश को जहाँ मूलतः हिन्दी में लिखा है, वहीं ऋग्वेदादिभाष्यभूमिका को संस्कृत में। यद्यपि महर्षि ने हिन्दी में भी प्रकरणगतभाव को व्यक्त करने का प्रयास किया है, परन्तु अनेकशः उनमें संगति का अभाव दृष्टिगोचर होता है। महर्षि कतिपय स्थलों पर ऐसा अनुभव करते हैं कि जो वचनीय था वह संस्कृत में कह दिया है, अतः उक्त विषय को पुनः हिन्दी में कहने की कोई आवश्यकता नहीं है।
लिंग अनुपात

प्रति एक हजार (१०००) पुरुषों पर स्त्रियों की संख्या लिंग अनुपात कहलाती हैं। भारत में लिंग अनुपात
अमरूद

परिचय

भारत की जलवायु में अमरूद इतना घुल मिल गया है कि इसकी खेती यहाँ अत्यंत सफलतापूर्वक की जाती है। पता चलता है कि १७वीं शताब्दी में यह भारतवर्ष में लाया गया। अधिक सहिष्ण होने के कारण इसकी सफल खेती अनेक प्रकार की मिट्टी तथा जलवायु में की जा सकती है। जाड़े की ऋतु में यह इतना अधिक तथा सस्ता प्राप्त होता है कि लोग इसे निर्धन जनता का एक प्रमुख फल कहते हैं। यह स्वास्थ्य के लिए अत्यंत लाभदायक फल है। इसमें विटामिन "सी' अधिक मात्रा में पाया जाता है। इसके अतिरिक्त विटामिन "ए' तथा "बी' भी पाए जाते हैं। इसमें लोहा, चूना तथा फास्फोरस अच्छी मात्रा में होते हैं। अमरूद की जेली तथा बर्फी (चीज) बनाई जाती है। इसे डिब्बों में बंद करके सुरक्षित भी रखा जा सकता है।
अमरूद के लिए गर्म तथा शुष्क जलवायु सबसे अधिक उपयुक्त है। यह गरमी तथा पाला दोनों सहन कर सकता है। केवल छोटे पौधे ही पाले से प्रभावित होते हैं। यह हर प्रकार की मिट्टी में उपजाया जा सकता है, परंतु बलुई दोमट इसके लिए आदर्श मिट्टी है। भारत में अमरूद की प्रसिद्ध किस्में इलाहाबादी सफेदा, लाल गूदेवाला, चित्तीदार, करेला, बेदाना तथा अमरूद सेब हैं।
अमरूद का प्रसारण अधिकतर बीज द्वारा किया जाता है, परंतु अच्छी जातियों के गुणों को सुरक्षित रखने के लिए आम की भाँति भेटकलम (इनाचिंग) द्वारा नए पौधे तेयार करना सबसे अच्छी रीति हैं। बीज मार्च या जुलाई में बो देना चाहिए। वानस्पातिक प्रसारण के लिए सबसे उतम समय जुलाई अगस्त है। पौधे २० फुट की दूरी पर लगाए जाते हैं। अच्छी उपज के लिए दो सिंचाई जाड़े में तथा तीन सिंचाई गर्मी के दिनों में करनी चाहिए। गोबर की सड़ी हुई खाद या कंपोस्ट, १५ गाड़ी प्रति एकड़ देने से अत्यंत लाभ होता है। स्वस्थ तथा सुंदर आकर का पेड़ प्राप्त करने के लिए आरंभ से ही डालियों की उचित छँटाई (प्रूनिग) करनी चाहिए। पुरानी डालियों में जो नई डालियाँ निकलती हैं उन्हीं पर फूल और फल आते हैं। वर्षा ऋतु में अमरूद के पेड़ फूलते हैं और जाड़े में फल प्राप्त होते हैं। एक पेड़ लगभग ३० वर्ष तक भली भाँति फल देता है और प्रति पेड़ ५००-६०० फल प्राप्त होते हैं। कीड़े तथा रोग से वृक्ष को साधारणात: कोई विशेष हानि नहीं होती।
सुमाली

सुमाली, भारत की एक प्रमुख जनजाति हैं।
ज्योर्जेस चर्पाक

ज्योर्जेस चर्पाक १९९२ नोबेल पुरस्कार भौतिक शास्त्र विजेता
नोहकलिकाइ

नामकरण

प्रपात के निकट स्थित सीधी खड़ी चट्टान से कभी एक स्थानीय खासी लड़की ने छलाँग लगा दी थी। उस लड़की का नाम लिकाई था जिसके नाम पर इस झरने का नाम नोहका-लिकाई पड़ा।

पर्यटन

पहले नोहकालीकाई प्रपात के पार सामने स्थित एक दूर के स्थान से देखा जाता था लेकिन हाल ही में नीचे जाने के लिये सीढ़ियाँ बनाई गई है जो ठीक नीचे तक ले जाती हैं। क्षेत्र के आस-पास कई भोजनालय आदि हैं जहाँ स्थानीय खासी व अन्य व्यंजन उपलब्ध होते हैं।इसके अलावा यहाँ कई छोटी दुकानें भी हैं जहाँ से क्षेत्र के स्थानीय उत्पादों के खरीद सकते हैं जैसे दालचीनी, हल्दी, लाल मिर्च, अन्य मसाले एवं स्थानीय हस्तशिल्प के उत्पाद, आदि।
50 साल से ऊपर गर्भधारण

अंडदान के क्षेत्र में हाल के वर्षों में हुए तकनीकी विकास के कारण पचास वर्ष से अधिक की महिलाओं के लिए अब गर्भधारण ज्यादा संभव हो पाया है। आमतौर पर एक महिला के गर्भधारण की क्षमता उसके मासिक धर्म के समाप्त होते ही खत्म मानी जाती है, जिसे बारह महीने तक लगातार मासिक धर्म के नहीं होने के तौर पर परिभाषित किया जाता है।
रजोनिवृति अवस्था में मासिक धर्म चक्र के अनियमित हो जाता है और अंत में यह पूरी तरह बंद हो जाता है, लेकिन इस अवस्था में भी अगर मासिक धर्म नियमित होता है तो अंडे की गुणवत्ता आम तौर पर चालीस वर्ष की महिलाओं में युवतियों की तुलना में कम हो जाती है, जिससे कि स्वस्थ बच्चा पैदा करने की संभावना भी 42 वर्ष की महिलाओं में कम हो जाती है। इसके विपरीत पुरूषों में आमतौर पर आजीवन इसके लिए जरूरी शारीरिक क्षमता बनी रहती है, हालांकि पैत्रिक दोष की वजह से ज्यादा उम्र के पुरूषों से पैदा हुए बच्चों में आनुवांशिक विसंगतियां आमतौर पर देखी जाती है। पुरषों में इससे जुड़े परिवर्तन 30 साल के बाद होने शुरू होते हैं। 
संयुक्त राज्य अमेरिका में 1997 और 1999 के बीच पचास वर्ष से अधिक की महिलाओं ने 539 बच्चों को जन्म दिया(चार बच्चा प्रति एक लाख पर), इसमें से 194 बच्चों को जन्म देने वाली महिलाओं की उम्र 55 वर्ष से अधिक थी। 
आज की तारीख तक गर्भ धारण करने वाली सबसे वृद्ध महिला की उम्र 71 साल और सबसे कम की उम्र 5 साल है। मानव निषेचन एवं भ्रूण विज्ञान प्राधिकरण के आंकड़ों के अनुसार अंडदान की मदद से इन-विट्रो फर्टीलाइजेशन के द्वारा ब्रिटेन में प्रति वर्ष बीस से अधिक बच्चों को पचास वर्ष से अधिक की महिलाओं ने जन्म दिया है।
मारिया डेल कार्मेन बौसाडा दे लारा 66 साल, 358 दिन की सबसे वृद्ध प्रमाणित माता है, जिन्होंने जुड़वा बच्चे को जन्म दिया। वह एड्रियाना इलेस्क्यू से 130 दिन बड़ी हैं जिन्होंने 2005 में एक बच्ची को जन्म दिया था। इन दोनों मामलों में गर्भधारण आईवीएफ के जरिये अंडदान से किया गया था। प्राकृतिक रूप से बच्चा पैदा करने वाली सबसे अधिक उम्र की प्रमाणित महिला ब्रिटेन की डाउन ब्रुक्स है जिनका नाम गिनीज बुक्स ऑफ रिकॉर्ड में दर्ज है। इन्होंने 1997 में 59 साल की उम्र में एस्ट्रोजेन की सहायता से पुत्र को जन्म दिया।

चिकित्सा विचार

माता की उम्र बढ़ने के साथ ही गर्भधारण में होने वाले जोखिम भी बढ़ने लगता है। पचास साल की उम्र में बच्चे को जन्म देने से होने वाले दुष्प्रभावों में गर्भावधि मधुमेह, गर्भपात, अकाल प्रसव, असाधारण प्रसव, गर्भनाल में संक्रमण मुख्य रूप से शामिल है। 20 से 29 वर्ष की महिलाओं की तुलना में, 50 से अधिक वर्ष की महिलाओं में औसत से कम वजन के बच्चे का पैदा होना, अकाल जन्म और अत्यन्त अपरिपक्व बच्चे के जन्म की संभावना तिगूनी होती है वहीं अत्यन्त कम वजन के बच्चे के पैदा होने और भ्रूण मृत्यु की संभावना दुगूनी होती है।
५वीं शताब्दी ईसा

ईसवी संवत के जूलियन कैलेंडर के अनुसार ४०१ से ५०० तक की अवधि के समय को ५वीं शताब्दी ईसा कहा जाता है।
हलदवानी

हल्द्वानी Uttaranchal के नैनीताल ज़िले में आता है तथा ये हरिद्वार के बाद सबसे ज्यादा आबादी वाला शहर है| हल्द्वानी को कुमायूँ क्षेत्र का प्रवेश द्वार भी कहा जाता है| हल्द्वानी नाम का मूल हल्दु नामक वृक्ष को माना जाता है, जो यहाँ एक समय बहुतायत संख्या में पाए जाते थे, जो कि वनों की अंधाधुंध कटाई के कारण काफ़ी कम रह गए हैं|
पचैयार नदी

पचैयार नदी भारत की एक प्रमुख नदी हैं। यह पश्चिमी घाट से निकलती है।
इश्क़ सुभान अल्लाह

कहानी

ये कहानी जा सिद्दीकी और कबीर अहमद की है, जो इस्लाम पर उच्च अध्ययन करने के बाद, 5 साल बाद लखनऊ वापस आते हैं।
वॉल्टर ब्रैट्टैन

१९५६ में विलियम शोक्ली, जॉन बर्दीन और वॉल्टर ब्रैट्टैन को भौतिकी का नोबेल पुरस्कार मिला १९४७ में पहला ट्रांसिस्टर बनाने के लिये।
रंजीत कपूर

रंजीत कपूर थियेटर की दुनिया के प्रसिद्ध लेखक एवम निर्देशक हैं। हिन्दी सिनेमा में भी एक लेखक के तौर पर उनका योगदान रहा है और हाल ही में उन्होने ऋषि कपूर अभिनीत हिन्दी फिल्म "चिंटू जी" का भी निर्देशन किया है। रंजीत कपूर : थियेटर के एवरेस्ट पर झण्डारोहण से चिंटू जी के सृजन तक
प्रियंवद

प्रियंवद (जन्मः २२ दिसम्बर १९५२, कानपुर) एक हिन्दी साहित्यकार हैं।
वे प्राचीन भारतीय इतिहास एवं संस्कृति में एम ए हैं।

उपन्यास

1. वे वहाँ कैद हैं
2. परछाईं नाच
3. छुट्टी के दिन का कोरस
4. धर्मस्थल

कहानी संग्रह

1. खरगोश
2. आईनाघर (दो खण्डों मे 2007 तक की सम्पूर्ण कहानियाँ)
3. कश्कोल (2008 से 2015 तक की सम्पूर्ण कहानियाँ )

इतिहास

1. भारत विभाजन की अन्तः कथा (1707 से 1947 ई0 तक)
2. भारतीय राजनीति के दो आख्यान (1920 से 1950 ई0 तक)
3. पाँच जीवनियाँ (ब्रूटस ,रासपुतिन ,दाराशुकोह ,चेल्लीनी और नीरो )
4. इकतारा बोले (बाल पुस्तक) (भारत आने वाले दस प्रसिद्ध यात्रियों व उनकी पुस्तकों पर केन्द्रित)

विविध

(1) दो कहानियों पर ‘अनवर’ व ‘खरगोश’ फिल्में। ‘खरगोश’ की स्क्रिप्ट स्वयं लिखी। ‘ अधेड़ औरत का प्रेम ‘ पर शॉर्ट फिल्म ‘ट्रेन क्रैश ‘।
(2) 'अकार’ पत्रिका का विगत 17 वर्षों से नियमित प्रकाशन। वर्तमान संपादक।
(3) पिछले 22 कथाकार सम्मेलन ‘संगमन’ के संयोजक।
दीन दयाल उपाध्याय ग्राम ज्योति योजना

दीनदयाल उपाध्याय ग्राम ज्योति योजना (डीडीयूजीजेवाई) भारत के ग्रामीण क्षेत्रों में कृषि और गैर-कृषि उपभोक्ताओं को विवेकपूर्ण तरीके से विद्युत आपूर्ति सुनिश्चित करना के उद्देश्य से 20 नवंबर 2014 को प्रारंभ की गई।  प्रधानमंत्री श्री नरेन्द्र मोदी की अध्यक्षता में मंत्रीमंडल की बैठक में यह निर्णय लिया गया।
इस योजना के तहत कृषि और गैर–कृषि फीडर सुविधाओं को अलग –अलग किया जाएगा। इसके साथ ही ग्रामीण क्षेत्रों में वितरण और उप - पारेषण प्रणाली को मजबूत किया जाएगा जिसमें वितरण ट्रांसफार्मर, फीडर और उपभोक्‍ताओं के लिए मीटर लगाना सम्मिलित होगा। योजना के अंतर्गत दोनों घटकों की कुल अनुमानित लागत 43,033 करोड़ रूपये हैं जिसमें पूरे क्रियान्‍वयन अवधि के लिए भारत सरकार द्वारा 33,453 करोड़ रूपये की बजट सहायता भी शामिल है। नोट इस योजना को राजीव गांधी ग्रामीण विद्युतीकरण योजना के स्थान पर लाया गया है।

बजट

आर्थिक मामलों की मंत्रिमंडलीय समिति (सीसीईए) द्वारा अगस्‍त 2013 में स्‍वीकृत ग्रामीण विद्युतीयकरण से संबंधित शेष कार्य के लिए वर्तमान में 12वीं और 13वीं पंचवर्षीय योजनाओं के अंतर्गत आरजीजीवीवाई के चल रहे कार्यों को दीनदयाल उपाध्‍याय ग्राम ज्‍योति योजना में सम्मिलित किया जाएगा। इस कार्य के लिए आर्थिक मामलों की मंत्रिमंडलीय समिति ने 39,275 करोड़ रूपये की लागत को मंजूरी दी है, जिसमें 35,477 करोड़ रूपये की बजट सहायता भी शामिल है। 43,033 करोड़ रूपये के कुल प्रावधान के अतिरिक्‍त परिव्‍यय राशि भी दीनदयाल उपाध्‍याय ग्राम ज्‍योति योजना में सम्मिलित जाएगी।

लक्ष्य एवं उद्देश्य

दीनदयाल उपाध्‍याय ग्राम ज्‍योति योजना से ग्रामीण क्षेत्रों में विद्युत वितरण की अवधि में सुधार का लक्ष्य है। इसके साथ ही अधिक मांग के समय में लोड में कमी, उपभोक्‍ताओं को मीटर के अनुसार खपत पर आधारित बिजली बिल में सुधार और ग्रामीण क्षेत्रों में बिजली की अधिक सुविधा दी जा सकेगी।
खजुरगाछी

खजुरगाछी नेपालके मेची अंचलके झापा जिला का एक गाँव विकास समिति है।
गोरी तेरे प्यार में

कथानक

श्रीराम (इमरान ख़ान) की फैमिली बेंगलुरु में है। श्रीराम के पापा शहर के नामी बिल्डर हैं। पापा चाहते है श्रीराम भी अपने बड़े भाई जयराम की तरह अपने फैमिली बिजनेस को जॉइन करे। दूसरी ओर श्रीराम की अपनी अलग दुनिया है। देर रात पार्टियों की रौनक बनना, गर्लफ्रेंड के साथ मौजमस्ती करना और पापा के पैसों पर ऐश करना उसकी फितरत बन चुका है। दिल्ली के अमीर पंजाबी परिवार की दीया (करीना कपूर) दुनिया बदलना चाहती है। दीया दिल्ली में अपनी फैमिली से अलग बेंगलुरु में एक एनजीओ से जुड़ी है। अचानक एक दिन श्रीराम और दीया एक दूसरे से मिलते हैं। इन दोनों के विचार और रास्ता बेशक अलग-अलग है। कुछ मुलाकातों के बाद दोनों एक-दूसरे को जब समझने लगते हैं और श्रीराम दिल्ली में दीया की फैमिली से अपनी शादी की बात करने आता है। तभी ऐसा कुछ होता है कि इन दोनों के रास्ते अलग-अलग हो जाते हैं। श्रीराम और दीया की इस प्रेमकहानी के साथ साथ फिल्म में वसुधा (श्रद्धा कपूर) और श्रीराम की शादी के प्लॉट को भी कहानी का अहम हिस्सा बनाया गया है। परिवार के फैसले के आगे सर झुकाने वाली वसुधा को एक सिख युवक कमल से प्यार है, लेकिन फैमिली के सामने अपने प्यार का इजहार करने की हिम्मत नहीं है। कमल, वसुधा और श्रीराम फिल्म के तीन अहम किरदार हैं।

पात्र निर्धारण

फ़िल्म की घोषणा २०११ में की गई, लेकिन पात्र निर्धारण के कारण इसके निर्माण में देरी हो गई। फ़िल्म में पहले प्रमुख अभिनय भूमिका में सोनम कपूर और इमरान ख़ान को लेना तय हुआ। खान को फ़िल्म की कहानी पसन्द नहीं आयी अतः काम से हाथ पिछे खींच लिए और फ़िल्म में शाहिद कपूर को प्रमुख भूमिका मिली। शाहिद कपूर को भी कहानी के साथ समस्या थी और सोनम कपूर ने निजी कारणों से कार्य छोड़ दिया। इमरान ख़ान ने बाद में अभिनय का कार्य स्वीकार कर लिया और करीना कपूर को मुख्य अभिनय भूमिका मिली। कुछ समय बाद श्रद्धा कपूर ने भी सहायक भूमिका में अभिनय करना स्वीकार कर लिया। पूर्व अभिनेत्री नर्गिस फ़ख़री ने फ़िल्म में एक आयटम नम्बर करना स्वीकार किया, यद्यपि बाद में फ़िल्मांकन सम्बंधी समस्या के कारण यह कार्य ईशा गुप्ता को मिल गया। इमरान की पत्नी, अवंतिका को भी फ़िल्म में एक छोटी भूमिका मिली।

फ़िल्मांकन

फ़िल्म का फ़िल्मांकन बंगलौर में 27 फ़रवरी 2013 को आरम्भ हुआ।
सलिल अंकोला

सलिल अशोक अंकोला एक पूर्व अंतरराष्ट्रीय भारतीय क्रिकेट खिलाड़ी व अभिनेता हैं। यह बिग बॉस के पहले संस्करण में भी थे।
२०२१ ईसा पूर्व

२०२१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०२१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
योक्ता

यांत्रिक संरचना के सन्दर्भ में, योक्ता (fastener) उन युक्तियों को कहते हैं जो दो या अधिक वस्तुओं को जोड़ते हें, जैसे- कील, कीलक आदि। सामान्यतः इनका उपयोग अस्थायी संधियां बनाने के लिए किया जाता है। वेल्डिंग के द्वारा जो जोड़ बनते हैं वे स्थायी प्रकृति के होते हैं, अतः यह योक्ता की श्रेणी में नहीं गिना जाता।
शोधगंगा

परिचय

इंटरनेट पर उपलब्ध इस योजना का मुख्य उद्देश्य विभिन्न विश्वविद्यालयों में विभिन्न विषयों में शोधपत्रों को ऑनलाइन उपलब्ध करवाना और पीएचडी में थीसिस में नकल की बढ़ती प्रवृत्ति पर लगाम लगाना है। शोधपत्रों के अध्ययन के लिए भारत में उपलब्ध यह सबसे अच्छी व्यवस्था है। यूजीसी द्वारा शुरू की गई ‘शोधगंगा’ से अब तक देश के 70 के करीब नामचीन विवि जुड़ चुके हैं। इस योजना के तहत देशभर के सभी विवि के शोधपत्र ऑनलाइन किए जा रहे हैं। यानी की अब किसी भी विवि का शोधपत्र कहीं भी देखा जा सकता है।
जानकारों के अनुसार ‘शोधगंगा’ के आगाज का निर्णय पीएचडी में थीसिस में नकल करने की बढ़ती प्रवृत्ति को ध्यान में रखकर लिया गया है। जानकारों का मानना है कि अब शोधपत्रों की नकल करना मुश्किल हो जाएगा। यूजीसी की इस व्यवस्था को लागू करने के लिए विवि को अलग से फंड भी उपलब्ध करवाया जा रहा है। इसके माध्यम से पीएचडी, डी-लिट और डीएएससी के सभी शोध पत्र वेबसाइट पर अपलोड किए जा रहे हैं। यूजीसी ने अहमदाबाद स्थित इन्फार्मेशन लाइब्रेरी की इनफ्लिब्नेट कंपनी को ऑनलाइन रिसर्च मैटीरियल उपलब्ध करवाने का कार्य सौंपा है। इसके लिए सभी विवि को कंपनी को थीसिस सामग्री उपलब्ध करवाने को कहा गया है। विवि में पीएचडी व एमफिल अवार्ड करने के बाद थीसिस की सीडी यूजीसी को भी मुहैया करवानी होगी।
भूमिपुत्र

यह मलेशिया सरकार की एक नीति से विक्सित हुआ शब्द है इसके अनुसार स्थानीय लोगो को बाहरी लोगो या प्रवासियों के विरूद्ध सरंक्षण की जरूरत मानी जाती है और यह दी जाती है
दिव्यनगर

जनसंख्या

नेपाल के २००१ का जनगणना अनुसार दिव्यनगर का जनसंख्या ८०८८ है। इसमै पुरुष ४८% और महिला ५२% है।
सोंगसाक विधानसभा निर्वाचन क्षेत्र

सोंगसाक विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक मुकुल संगमा हैं।
विद्याभूषण धर

कश्मीर में जनमे और प्रारंभिक जीवन वहीं बिताने वाले विद्याभूषण धर विद्या अध्यन के साथ रंगमंच, दूरदर्शन एवमं रेडियो पर होने वाले विभिन्न कार्यक्रमो में भागीदारी करते रहे हैं। उनके लिखे हुए नाटक विद्यालय दूरदर्शन तथा अन्य कई स्थानों पर प्रस्तुत किए गए। वे १९९८ से सऊदी अरब में हैं। उनकी लिखी कहानियाँ वेब पत्रिका अभिव्यक्ति तथा साहित्य कुंज में देखी जा सकती हैं।
पुलिवेन्दुला

भूगोल

पुलिवेन्दुला 14.4167°N 78.2333°E पर स्थित है। इसका औसत उन्नयन 272 मीटर (895 फुट) है।
सिनेकडकी

सिनेकडकी (Synecdoche) भाषा-प्रयोग में एक विशेष प्रकार का मेटोनमी अलंकार (किसी चीज़ को किसी अन्य चीज़ के नाम से बुलाना) होता है जिसमें किसी वस्तु के एक भाग या अंग के नाम को पूरी वस्तु के लिए प्रयोग किया जाता है। मसलन अगर किसी गाने में अपनी प्रेमिका की प्रतीक्षा कर रहा प्रेमी कहे कि 'तरसती निगाहें इंतज़ार कर रहीं हैं' तो यह सिनेकडकी है। वास्तव में पूरा व्यक्ति (प्रेमी) ही तरस रहा है लेकिन क्योंकि वह प्रेमिका के आने की सूचना अपनी आँखों से पाएगा इसलिए केवल उन्हें 'तरसती निगाहें' कहता है। इसी तरह अगर किसी को अपने घर में चार लोगों के लिए कमाना हो तो वह कह सकता है कि उसे 'चार पेट' पालने हैं। एक और उदाहरण किसी कमरे में खिड़की खुलवाने के लिए 'शीशा खोल दो' कहना है, हालांकि खिड़की के खोले जाने वाले भाग में शीशे के साथ-साथ अक्सर लोहा या लकड़ी भी लगी होती है।
जयन्तिया हिल आटोनोमस डिस्ट्रिक्ट काउन्सिल

जयंतिया हिल्स स्वायत्त जिला परिषद (जयन्तिया हिल्स आटोनोमस डिस्ट्रिक्ट काउन्सिल) (JHADC) में भारत के पूर्वोत्तर राज्य मेघालय के जयन्तिया हिल्स जिला आता है। इस परिषद का गठन जयन्तिया जनजाति के लोगों के विकास हेतु किया गया था। इसका मुख्यालय जोवाई में है।
अनदर सिण्ड्रैला स्टोरी (२००८ चलचित्र)

कथानक

यह चलचित्र सिण्ड्रैला परी कथा नामक कहानी का आधुनिक रूपान्तरण है जिसमें मैरी सैण्टियागो (सैलिना गोमेज़) एक हाई स्कूल छात्रा है जिसकी महत्वाकांक्षा एक डान्सर बनने की है और सिण्ड्रैला की भूमिका में है। टैमी (जैसिका पार्कर कैनैडी) जो मैरी की सहेली है उसकी फ़ेयरी गॉडमदर है, डॉमिनीक ब्लैट (जेन लिंच) ने सौतेली माँ की भूमिका निभाई है, ब्रिट (ऐमिली पर्किन्स) और ब्री (कैथरीन इसाबैल) ने सौतेली बहनों की भूमिका निभाई है और जोई पार्कर (ड्रियू सीलि) ने राजकुमार की भूमिका निभाई है। स्कूल डान्स ने बॉल ने और काँच की जूती को ज़्यून ने प्रतिस्थापित किया है।
बोगदा पर्वत शृंखला

बोगदा पर्वत शृंखला (मंगोल: Богд уул, बोग्द ऊल ; चीनी: 博格达山, बोगेदा शान; अंग्रेज़ी: Bogda Mountains) तियान शान पर्वत शृंखला की एक पूर्वी शाखा है जो जनवादी गणराज्य चीन की वर्तमान शिनजियांग प्रान्त में उरुम्ची शहर से ६० किमी पूर्व में स्थित है। इसका सबसे ऊँचा पहाड़ ५४४५ मीटर ऊँचा 'बोगदा पर्वत' (चीनी में 'बोगेदा फ़न्ग', मंगोल में 'बोग्द ऊल') है। यह शृंखला शिनजियांग प्रान्त के दाबानचंग रायोन (उईग़ुर: داۋانچىڭ رايونى, अंग्रेज़ी: Dabancheng District) और जिम्सार ज़िले (Jimsar County) की सरहद पर खड़ी है और दोनों तरफ़ इन्ही पहाड़ियों के नदी-झरने कृषि के लिए पानी प्रदान करते हैं। शृंखला की उत्तरी तरफ़ तियानची (Tianchi, अर्थ: स्वर्ग झील) नामक एक सुन्दर झील है।
अल्फाअल्फा मोजेक वाइरस

अल्फाअल्फा मोजेक वाइरस एक विषाणु है जो पोधों को रोगग्रस्त करता है।
राय देवीप्रसाद 'पूर्ण'

राय देवीप्रसाद 'पूर्ण' (मार्गशीर्ष कृष्ण १३, संवत् १९२५ वि. - संवत् १९७२) हिन्दी के कवि थे।

परिचय

राय देवीप्रसाद जी का जन्म मार्गशीर्ष कृष्ण १३, संवत् १९२५ वि. को जबलपुर में हुआ था। इनके पिता का नाम राय वंशीधर था। वंशपरंपरागत 'राय' उपाधि इनके पूर्वजों का बादशाही शासनकाल में मिली थी। इनका पैत्रिक निवास कानपुर जिले की घाटमपुर तहसील के अंतर्गत भदरस ग्राम में था जो भूषण और मतिराम के सुप्रसिद्ध जन्मग्राम तिकवाँपुर के पास है। इन्होंने कलकत्ता विश्वविद्यालय की बी.ए. और बी.एल. परीक्षाएँ प्रथम श्रेणी में उत्तीर्ण कीं और कानपुर में वकालत करते रहे। अपने समय के ये बड़े ही सफल और सम्मानित वकील थे। इनका संस्कृत साहित्य का अध्ययन बड़ा व्यापक और गंभीर था। उर्दू-फारसी के भी ये अच्छे ज्ञाता थे। संगीत की साधना भी इन्होंने की थी। कविता करने और नाटकों तथा रामलीला आदि में अभिनय करने का शौक इन्हें बाल्यावस्था से ही था। रामलीला में ये निषादराज बनते थे और इनके संवाद ऐसे मार्मिक एवं हृदयस्पर्शी होते थे कि देखने सुननेवालों की आँखें गीली हो जाती थीं।
ब्रजभाषा की कविता का अभ्यास इन्होंने पं॰ ललिताप्रसाद त्रिवेदी 'ललित' के सानिध्य में किया था और क्रमश: उसमें उच्च कोटि की सिद्धि प्राप्त की। हिंदी साहित्य में 'पूर्ण' जी की ख्याति ब्रजभाषा-काव्य-परंपरा के अत्यंत प्रौढ़ और सिद्ध कवि के रूप में है। कानपुर की 'रसिक समाज' नामक संस्था के ये अग्रणी सदस्यों में थे और उसके अधिवेशनों में, व्यवस्था करना, स्थानीय और अभ्यागत कवियों को आमंत्रित कर उनके कवितापाठ का प्रबंध करना, समस्यापूर्तियों का प्रबंध करना इत्यादि कार्यों में वे बड़े ही रुचि और मनोयोगपूर्वक संमिलित हुआ करते थे। इस समाज की ओर से प्रकाशित होनेवाली पत्रिका 'रसिकवाटिका' में प्राय: ब्रजभाषा की शास्त्रीय ढंग से की गई तत्कालीन श्रेष्ठ कवियों की समस्या पूर्तियाँ प्रकाशित होती थीं। जो गद्य लेख होते थे वे भी प्राय: छंद, रस, अलंकार आदि काव्य के शास्त्रीय पक्ष की विवेचना करनेवाले रहते थे। 'पूर्ण' जी जब तक जीवित रहे, उनकी रचनाएँ बराबर रसिकवाटिका में निकलती रहीं।
पूर्ण जी का देहावसान ४७ वर्ष की अवस्था में कानपुर में संवत् १९७२ में हुआ।
किनारी बाजार, चाँदनी चौक, दिल्ली

यह दिल्ली के मुगल कालीन बाजार चाँदनी चौक का एक यादगार हिस्सा है। यह मुगल कालीन सराफा बाजार यानि जेवर, गहने आदि का बाजार चाँदनी चौक के दरीबा कलाँ, चाँदनी चौक, दिल्ली के अन्दर से निकलने वाली एक गली में स्थित है। यहाँ जरी, गोटे, किनारी, बेल, बूटे, इत्यादि मिलते हैं। यहाँ भगवानों की मूर्तियों की पोशाकें, जेवर एवं शृंगार का सामान भी मिलता है। इसके अलावा यहाँ नाटकों के लिए बनावटी पोशाकें भी मिलतीं हैं। यहीं बना वटी आभूषण भी मिलते हैं। यहाँ अन्दर ही मालीवाङा बाजार भी है, जोकि रत्नों का बाजार है।
पर्यावरण (रक्षा) अधिनियम 1986

मानव पर्यावरण की रक्षा और सुधार करने एवं पेड़-पौधे और सम्‍पत्ति का छोड़कर मानव जाति को आपदा से बचाने के लिए ईपीए पारित किया गया, यह केन्‍द्र सरकार का पर्यावरणीय गुणवत्ता की रक्षा करने और सुधारने, सभी स्रोतों से प्रदूषण नियंत्रण का नियंत्रण और कम करने और पर्यावरणीय आधार पर किसी औद्योगिक सुविधा की स्‍थापना करना/संचालन करना निषेध या प्रतिबंधित करने का अधिकार देता है।
ईपीए की संभावना व्‍यापक है पर्यावरण की परिभाषा में जल, वायु, भूमि और जल, वायु, भूमि और मानव जाति के और अन्‍य जीवित जीव-जन्‍तु वनस्‍पति, सूक्ष्‍म जीव एवं सम्‍पत्ति के बीच मौजूद परस्‍पर संबंध शामिल है। कानून आपदा जनक अपशिष्‍ट आपदाजनक अपशिष्‍ट प्रबंधन और प्रचालनों संबंधी भी नियम लागू करता है। अधिनियम में संचालकों, प्राधिकृत करने की परिस्थितियां, निपटान स्‍थलों की स्थितियां, आपदाजनक अपशिष्‍ट आयात करने के नियमों, दुर्घटनाओं की सूचना देना, पैकेजिंग और लेबलिंग अपेक्षाएं और संभावित संचालकों के लिए अपील करने की प्रक्रिया जिन्‍हें प्राधिकृत नहीं किया गया है, को भी पारिभाषित किया गया है। नियमों के विनिर्माण आपदाजनक और नशीले रसायनों का भण्‍डारण और आयात सूक्ष्‍म जीवों, प्रजनन रूप से इंजीनियरिंग जीवों या सेलों पर लागू किया गया है।
कोस्तास दानिलिड़ीस

पेंसिल्वेनिया विश्वविद्यालय, फिलाडेल्फिया, पीए से कोस्तास दानिलिड़ीस को 2012 में इंस्टीट्यूट ऑफ इलेक्ट्रिकल एंड इलेक्ट्रॉनिक्स इंजीनियर्स (आईईईई) के दृश्य गति विश्लेषण, ओमनी-दिशात्मक दृष्टि और त्रि-आयामी रोबोट दृष्टि में योगदान के लिए नामांकित किया गया था।
कमलेश शर्मा

कमलेश शर्मा (जन्म ३० सितंबर १९४१) लंदन स्थित राष्ट्रमण्डल मुख्यालय में महासचिव हैं। श्री शर्मा की शिक्षा-दीक्षा दिल्ली विश्वविद्यालय के सेंट स्टीफेंस कॉलेज एवं कैम्ब्रिज के किंग्स कॉलेज में हुई है। श्री शर्मा १९६५ से २००१ तक भारतीय विदेश सेवा के अधिकारी रहे हैं और २००४ में सेवानिवृति से पहले इस दौरान उन्होंने संयुक्त राष्ट्रसंघ में भारत के स्थायी प्रतिनिधि की भूमिका भी निभाई है। २००२ से २००४ वे पूर्वी तिमोर में संयुक्त राष्ट्र महासचिव के विशेष प्रतिनिधि भी थे। २००४ मे उनकी नियुक्ति ब्रिटेन में भारतीय उच्चायुक्त के रूप में हुई।

राष्ट्रमंडल सचिव के रूप में

श्री शर्मा का चयन की घोषणा राष्ट्रमंडल महासचिव माइकल फ्रेंडो, जो माल्टा के विदेश मंत्री थे, २००७ में कंपाला (युगांडा) में हुए द्विवार्षिक अधिवेशन में की थी। उन्होंने न्यूजीलैंड के डॉन मैकिनन से अपना पदभार १ अप्रैल २००८ को संभाला
२६८७ ईसा पूर्व

२६८७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६८७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पैगहा गाँव, हंडिया (इलाहाबाद)

भूगोल

लगभग २००० की जनसंख्या जिसमे ५०० ब्राह्मण और बाकी पिछड़ा वर्ग पूर्व मे बिंद बस्ती और आगे सीता समाहित स्थल सीतामढ़ी भदोही जिला प्रारंभ गांव मे नहर बिजली उपलब्ध आदर्श जलाशय मत्सयपालन हेतु
भांग का पौधा

भांग (वानस्पतिक नामः Cannabis indica) एक प्रकार का पौधा है जिसकी पत्तियों को पीस कर भांग तैयार की जाती है। उत्तर भारत में इसका प्रयोग बहुतायत से स्वास्थ्य, हल्के नशे तथा दवाओं के लिए किया जाता है। 
भारतवर्ष में भांग के अपने आप पैदा हुए पौधे सभी जगह पाये जाते हैं। भांग विशेषकर उत्तर प्रदेश, बिहार एवं पश्चिम बंगाल में प्रचुरता से पाया जाता है। भांग के पौधे 3-8 फुट ऊंचे होते हैं। इसके पत्ते एकान्तर क्रम में व्यवस्थित होते हैं। भांग के ऊपर की पत्तियां 1-3 खंडों से युक्त तथा निचली पत्तियां 3-8 खंडों से युक्त होती हैं। निचली पत्तियों में इसके पत्रवृन्त लम्बे होते हैं।
भांग के नर पौधे के पत्तों को सुखाकर भांग तैयार की जाती है। भांग के मादा पौधों की रालीय पुष्प मंजरियों को सुखाकर गांजा तैयार किया जाता है। भांग की शाखाओं और पत्तों पर जमे राल के समान पदार्थ को चरस कहते हैं।
भांग की खेती प्राचीन समय में 'पणि' कहे जानेवाले लोगों द्वारा की जाती थी। ईस्ट इण्डिया कम्पनी ने कुमाऊँ में शासन स्थापित होने से पहले ही भांग के व्यवसाय को अपने हाथ में ले लिया था तथा काशीपुर के नजदीक डिपो की स्थापना कर ली थी। दानपुर, दसोली तथा गंगोली की कुछ जातियाँ भांग के रेशे से कुथले और कम्बल बनाती थीं। भांग के पौधे का घर गढ़वाल में चांदपुर कहा जा सकता है। 
इसके पौधे की छाल से रस्सियाँ बनती हैं। डंठल कहीं-कहीं मशाल का काम देता है। पर्वतीय क्षेत्र में भांग प्रचुरता से होती है, खाली पड़ी जमीन पर भांग के पौधे स्वभाविक रूप से पैदा हो जाते हैं। लेकिन उनके बीज खाने के उपयोग में नहीं आते हैं। टनकपुर, रामनगर, पिथौरागढ़, हल्द्वानी, नैनीताल, अल्मोडा़, रानीखेत,बागेश्वर, गंगोलीहाट में बरसात के बाद भांग के पौधे सर्वत्र देखे जा सकते हैं। नम जगह भांग के लिए बहुत अनुकूल रहती है। पहाड़ की लोक कला में भांग से बनाए गए कपड़ों की कला बहुत महत्वपूर्ण है। लेकिन मशीनों द्वारा बुने गये बोरे, चटाई इत्यादि की पहुँच घर-घर में हो जाने तथा भांग की खेती पर प्रतिबन्ध के कारण इस लोक कला के समाप्त हो जाने का भय है। 
होली के अवसर पर मिठाई और ठंडाई के साथ इसका प्रयोग करने की परंपरा है। भांग का इस्तेमाल लंबे समय से लोग दर्द निवारक के रूप में करते रहे हैं। कई देशों में इसे दवा के रूप में भी उपलब्ध कराया जाता है।